Coenie & Jennifer se baie mooi plaas troue - Mooi Troues
Mooi Troues lesers is erg versot op Plaas Troues. So ons is baie bly dat ons vandag die voorreg het om Coenie en Jennifer se mooi plaas troue met ons lesers kan deel. Boonop is dit nie net ‘n plaas troue nie, maar ook ‘n doen-dit-sel plaas troue. Ekstra bonus.
Word geïnspireerd deur die pragtige paartjie se troue.
Ons het iewers in ‘n bos buite Nelspruit tydens die 2008 Sasol Rally mekaar onmoet (alhoewel ons omtrent 5km van mekaar af in Pretoria gebly het)! Ek (Jen) het “Promotional goods” verkoop en Coenie was op ‘n manne-naweek met vriende. Ons het vlugtig aan die gesels geraak toe Coenie my koshuis baadjie herken het as een van Huis Onderstepoort by Tuks maar hy het weer vinnig in die skare verdwyn.
Ek was baie verlig toe die ou met die mooi groen oë weer kom gesels het tydens die laaste dag (en my nommer gekoop het by die ander personeel).
Coenie het op daai stadium in Windhoek gewoon en het huis toe gekom vir ‘n troue. Hy’t toe sommer gereël dat ons weg gaan Drakensberge toe om kwaliteit tyd saam deur te bring. Daar het al sy “Vra-planne” skeef geloop… Dit het heel naweek gereën so die perd-rit en piekniek was uit. Sy planne moes verander na wegneem pizza voor die kaggel (met nat hout) waar ons aan die gesels geraak het. Hy’t so stuk-stuk redes genoem waarom hy lief is vir my en toe uiteindelik die ring verskyn en gevra of ek met hom sal trou.
Hoe lank was julle saam voor julle getroud was?
Net-net kort van 7 jaar.
Advies wat julle aan ander paartjies kan gee:
Jen – Deel werk/take uit sodat jy nie uitbrand nie. Vriende en familie wil graag help en betrokke wees met die beplanning en reëlings. Maak gebruik van hulle! En op die dag – dit wat nie gedoen is nie gaan niemand mis nie (niemand gaan eers weet as iets nie perfek was soos wat jy beplan het nie) en wat maak dit in elk geval saak? Mens moet mos die dag geniet!
Coenie – moenie ‘n klomp skuld maak om troue te hou nie, besluit vooraf wat is vir julle belangrik en spandeer liewers bietjie ekstra daarop.
Venue: Die Klipskuur
Grimering en Hare: Carey-Lee Krige Hairstudio
Skryfbehoeftes: Self ontwerp op www.canva.com; gedruk deur Celsus Imago
Rok: Self ontwerp en gemaak deur Jennifer
Dekor: Self – familie en vriende is in gespan vir die werk!
Roomys Koek: The Royal Danish Ice-cream
VORIGE ARTIKELMarco & Renchia se verlowing
VOLGENDE ARTIKELOns gesels vandag met Miss Muffet